Սեպտեմբերի 24-ին սահմանամերձ Բերդավան համայնքի հերետակոծությունը աննախադեպ էր: Գյուղացիները դժվարանում են մտաբերել, թե երբ էր այսպես եղել: Համայնքի ղեկավար Արարատ Գաբրիելյանը այդ օրվա հրթիռակոծումը համեմատում է 1992 թվականի հետ, ասում է. «Լարվածություն գրեթե մշտապես կա, բայց երեկվա պես մեկ էլ 92-ին է եղել, շատ անսպասելի էր: Նախկինում տարբեր տրամաչափի զենքերից էին կրակում, բայց տարվա սկզբից սկսեցին ականանետներով, հիմա արդեն տրամաչափերը լրիվ փոխվեցին: Սա արդեն գնդակոծություն չէ, սա հրետակոծություն է»: